***ПРОЕКТ!***

**ДОГОВОР**

**ЗА ДОСТАВКА НА ЛАБОРАТОРНИ РЕАКТИВИ И ЛАБОРАТОРНИ КОНСУМАТИВИ ЗА НУЖДИТЕ НА РЕГИОНАЛНА ЗДРАВНА ИНСПЕКЦИЯ – ПЛЕВЕН**

 №…………../……….. 2016г.

 Днес,………………...2016 г. в гр. Плевен между:

1. **ООД /ЕООД, АД, ЕАД, СД, ЕТ/…………**, със седалище и адрес на управление гр…………………., ул…….………………….. ,**ЕИК ………,** представлявано от управителя /изп.директор, пълномощник/…….………………………………,ЕГН…………….……., тел. за връзка:............................................, факс:.....................................,ел.поща………...………………, наречено по-долу за краткост **ПРОДАВАЧ**, от една страна

и

2. **РЕГИОНАЛНА ЗДРАВНА ИНСПЕКЦИЯ – ПЛЕВЕН,**  със седалище и адрес на управление: гр. Плевен, ул. Княз Ал.Батенберг І № 7, **ЕИК по БУЛСТАТ** **176030972**, тел. 064/824882, електронна поща rzi-pleven@rzi-pleven.com, представлявана отдиректора на инспекцията д-р Атанас Любенов Гареви началника на отдел “ФС” Ив. Печенякова, наречена по-долу за краткост **КУПУВАЧ,** от друга страна,

в съответствие с резултата от проведената процедура по глава VІІІа от Закона за обществените поръчки /2004г., отм./ във вр. §18 от ПЗР на ЗОП /2016г./ и утвърденото от директора на РЗИ протоколно решение от ......2016г. на комисията за разглеждане и оценка на постъпилите оферти, назначената със заповед №РД-10-055/24.03.2016 год., и на основание чл. 101е, ал.1 от Закона за обществените поръчки /2004г./ се сключи настоящият договор, с който страните се споразумяха за следното:

**І. ПРЕДМЕТ НА ДОГОВОРА**

**Чл. 1.** (1) ПРОДАВАЧЪТ се задължава по заявка на КУПУВАЧА да доставя и продава периодично за срока на настоящия договор лабораторни реактиви/ лабораторни консумативи, наричани по-долу за краткост СТОКА, необходими за работата на лабораториите на РЗИ - Плевен, по видове, максимални количества и цени, подробно описани в Приложение №1/Приложение №2, представляващи неразделна част от настоящия договор.

(2) За всяка конкретна доставка КУПУВАЧЪТ подава писмена заявка по факс или ел. поща, в която се посочва вида на конкретната стока и нейното количество.

(3) КУПУВАЧЪТ няма задължението да заявява, получава и заплаща цялото максимално количество от стоката, посочено в Приложение №1/Приложение №2.

**ІІ. ЦЕНА И НАЧИН НА ПЛАЩАНЕ**

**Чл. 2**. (1) КУПУВАЧЪТ закупува стоката, описана в чл. 1, ал. 1 от настоящия договор по цени, посочени в офертата на ПРОДАВАЧА, подадена и разгледана в процедурата по глава VІІІа от ЗОП.

(2) Цените на стоките, посочени в Приложение №1/Приложение №2 към настоящия договор не подлежат на промяна за срока на договора, освен ако предложението за промяна не е по-благоприятно за КУПУВАЧА след слючване на договора.

(3) Дължимата от КУПУВАЧА цена за стоката от всяка периодична доставка се заплаща на ПРОДАВАЧА по банков път по посочената от него сметка IBAN…………………………………………………………………………………………….……, BIC……………………………………………………………………….....………………………...,

при банка……………………………………..……………………………………………………….

 (4) На основание чл.303а, ал.2, изр.1 от Търговския закон страните уговарят отложено плащане на купувача-публичен възложител, в срок от 30/тридесет/ дни от датата на получаване на фактура за всяка отделна доставка.

 **ІІІ. ГАРАНТИРАНЕ НА КАЧЕСТВОТО. СРОК ЗА ДОСТАВКА.**

**Чл.3**. (1) Качеството на стоките, обект на настоящия договор от всяка отделна доставка трябва да е гарантирано със сертификат, съгласно действащите стандарти.

 (2) Всички стоки следва да се съпровождат от сертификат за качество, анализ и съответствие за всяка партида.

 **Чл.4**. Стоката при всяка периодична доставка се доставя франко склада на КУПУВАЧАв срокне повече 20 /двадесет/ работни дни, считано от датата на получаване на поръчката, а за налични на склад реактиви и консумативи – в срок до 5 /пет/ работни дни от получаването.

**IV. ПРЕДАВАНЕ НА СТОКИТЕ. ПРЕМИНАВАНЕ НА СОБСТВЕНОСТТА И РИСКА.**

 **Чл. 5**. Приемането на стоката от КУПУВАЧА се извършва от упълномощени от него представители в склада на КУПУВАЧА. За всяка доставка се съставя двустранен приемно- предавателен протокол.

**Чл. 6.** (1) Когато ПРОДАВАЧЪТ, независимо от причините, не е в състояние да изпълни определена заявка за експедиция на уговорения срок, той е длъжен да уведоми незабавно КУПУВАЧА за това, като посочи и датата, на която ще се извърши доставката. За уведомление се приема всяко съобщение изпратено от ПРОДАВАЧА до КУПУВАЧА по поща, телефон, факс и ел. поща по начин доказващ уведомяването.

(2) Ако забавата за изпълнение на определена заявка от страна на ПРОДАВАЧА е повече от 3 (три) дни след крайната дата за доставка, определена по реда на чл.4, КУПУВАЧЪТ има право да преразгледа интереса си от заявката и да извърши покупка от друг продавач. В този случай той не е длъжен да приема и заплаща закъснялата доставка на ПРОДАВАЧА по този договор.

**Чл. 7.** Рискът от погиване и повреждане на доставените стоки преминава върху КУПУВАЧА в момента на приемането им от оправомощен служител на последния.

**V. ПРАВА И ЗАДЪЛЖЕНИЯ НА ПРОДАВАЧА**

 **Чл. 8**. ПРОДАВАЧЪТ е длъжен:

1. Да доставя за срока на договора стоките, обект на настоящия договор във вид, количество, срокове и цени, уговорени между страните в Приложение №1/Приложение №2, за всяка отделна периодична заявка.

 2. Да организира и изпълни изцяло за своя сметка експедицията и доставката на стоката до склада на КУПУВАЧА.

 3. Да уведоми КУПУВАЧА, ако не е в състояние да изпълни определена заявка в уговорения срок.

 4. Да прехвърли на КУПУВАЧА собствеността върху стоките от всяка периодична заявка.

 5. Да издаде на КУПУВАЧА в деня на доставката фактура за продадените стоки, съобразно изискванията на Закона за счетоводството.

6. Да гарантира срок на годност на СТОКАТА при доставка в РЗИ - Плевен не по-малък от 75% от този обозначен на опаковките.

**Чл. 9**. ПРОДАВАЧЪТ има право да получи цената за продадените стоки по начина и в сроковете уговорени в настоящия договор.

**VI. ПРАВА И ЗАДЪЛЖЕНИЯ НА КУПУВАЧА**

 **Чл. 10**. КУПУВАЧЪТ е длъжен:

 1. Да заплаща цената за закупуваните стоки по начина и в сроковете, уговорени в настоящия договор.

2. Да приема в свой склад доставените в срок стоки от всяка периодична доставка.

 3. Да прегледа стоките от всяка периодична доставка, при получаването им и ако не отговарят на изискванията относно вид и количество, да уведоми незабавно ПРОДАВАЧА.

 **Чл. 11**. КУПУВАЧЪТ има право:

 1. Да получава стоките, обект на настоящия договор във вида, количеството, качеството, сроковете и др., уговорени между страните за всяка отделна периодична доставка.

2. Да придобие собствеността върху стоките от всяка периодична заявка при получаването на всяка доставка.

**VІІ. РЕКЛАМАЦИИ**

 **Чл. 12**. (1) Стоките от всяка отделна доставка се приемат индивидуализирани по количество и качество съгласно заявката и приемно-предавателния протокол.

(2) Количествените рекламации се правят от КУПУВАЧА незабавно след приемането на стоката от всяка доставка, а качествените в срок до 30 (тридесет) дни, считано от датата на доставката.

(3) ПРОДАВАЧЪТ е длъжен в 3 (три) дневен срок от получаване на рекламацията да уведоми КУПУВАЧА приема ли същата.

 (4) Всяка приета рекламация се възмездява от ПРОДАВАЧА в същия вид, качество и количество при първата последваща доставка.

**VІІІ. НЕУСТОЙКИ И ОТГОВОРНОСТИ**

**Чл. 13**. (1) В случай, че доставената стока не съответства на договореното качество, КУПУВАЧЪТ има право да иска или заменянето й със същото количество качествени стоки

или да получи неустойка в размер на стойността на тази стока.

(2) При забавяне извършването на конкретна доставка след срока по чл.4, ПРОДАВАЧЪТ дължи на КУПУВАЧА неустойка в размер на 5% върху стойността на стоката за всеки просрочен ден. Неустойката се удържа от дължимата сума за плащане по всяка доставка. Независимо от правото на неустойка, КУПУВАЧЪТ запазва правата си по чл.6, ал.2.

**IX. СРОК НА ДЕЙСТВИЕ И ПРЕКРАТЯВАНЕ НА ДОГОВОРА**

**Чл.14** (l) Настоящият договор влиза в сила от датата на неговото подписване и е със срок на действие **до 31 декември 2016 година.**

(2) Договорът може да бъде прекратен предсрочно:

1.По взаимно писмено съгласие на страните.

2. При обявяването в несъстоятелност или откриване производство за ликвидация на продавача.

3. Чрез разваляне по реда на чл. 87, ал.1 или 2 ЗЗД - при системни неизпълнения на задължения по договора от страна на продавача.

**Х. ЗАКЛЮЧИТЕЛНИ РАЗПОРЕДБИ**

**§1.** Всички съобщения и уведомления, включително и за разваляне на договора, ще се извършвани чрез елекронна поща, факс, телефон, препоръчани пратки и други начини, доказващи уведомяването, като се определят следните лица за контакт:

1.За ПРОДАВАЧА: …………………….……………………………………………………

2.За КУПУВАЧА: …………………….……………………………………………………

**§2.** При сключване на договора ПРОДАВАЧЪТ на основание чл. 101е, ал.2 ЗОП /2004г./ е представил изискуемите документи за удостоверяване на обстоятелствата по чл.47, ал.1, т.1 и ал.5 от ЗОП /2004г./, които документи остават на съхранение у КУПУВАЧА.

 **§3**. Клаузите на настоящия договор могат да бъдат изменят само с писмени споразумения и при спазване условията и ограниченията на Закона за обществените поръчки /2004г., отм./ във вр. §18 от ПЗР на ЗОП /2016г./

**§4**. Всички възникнали допълнително спорни въпроси по изпълнението и тълкуването на настоящия договор се уреждат с писмени споразумения между страните по него, а когато такива не могат да бъдат постигнати, споровете се отнасят за разрешаване пред компетентния граждански съд

**§5**. За всички неуредени в настоящия договор въпроси се прилагат разпоредбите на Търговския закон, Закона за задълженията и договорите, Закона за обществените поръчки /2004г., отм./ и другите нормативни актове от гражданското законодателство на Република България.

Настоящият договор се състави и подписа в два еднообразни екземпляра, по един от които се предостави за съхранение на всяка от договарящите страни.

**ЗА ПРОДАВАЧА,**  **ЗА КУПУВАЧА,**

**УПРАВИТЕЛ:…………………… ДИРЕКТОР:……………………….**

 /………………./ /д-р Ат. Гарев/

 **НАЧ. ОТДЕЛ “ФС”:……................**  /Ив.Печенякова/